Varna uporaba zdravil
2019-01-11 09:00 (Africa/Abidjan)
Orto klub vabi na predavanje Alenke Grandovec: Varna uporaba zdravil
Brezplačna udeležba.

Ponovoletno srečanje obrtnikov, podjetnikov in poslovnih partnerjev
2019-01-15 19:00
Občina Šentjernej organizira zdaj že tradicionalno Ponovoletno srečanje obrtnikov, podjetnikov in poslovnih partnerjev.
Zaključeno.

Zrcalce
2019-01-16 17:00
Avtor: Grigor Vitez
Lutkovno gledališče Nebo
Lutkovna predstava
Režija: Petra Stare
Animacija: Andrej Štular, Petra Stare
»Lesena zgodba« o gozdnih živalih. Na gozdni jasi zajec najde zrcalce in v njem uzre svojo podobo. Vesel, da je našel »svojo sliko« jo pokaže drugim živalim, a vsaka od njih trdi, da je slika njena. Nazadnje sliko medved odnese k svoji družini in na njej res vsi prepoznajo medvedjo glavo. Ker je poleg živali in rastlin prav les največje bogastvo gozdov, so lutke narejene iz lesa. Celoten vtis dopolnjuje glasba, izvajana pretežno z lesenimi inštrumenti.
Primerno: 2+
Trajanje: 40 min
🎫 Cena vstopnice: 4 €

Promocija zdravja
2019-01-16 17:30, 2019-01-17 17:30
Zdravstveno vzgojni center ZD Novo mesto vabi na brezplačne delavnice v KC Primoža Trubarja. V delavnicah boste pridobili informacije s katerimi boste uspešno nadgradili svoje znanje za izboljšanje življenjskega sloga. S seboj lahko pripeljete sorodnike, prijatelje, vse, ki jih zanima zdrav način življenja – vsi boste naredili nekaj dobrega za sebe!
Bolezni srca in ožilja so danes vodilni vzrok smrti v svetu in tudi na Dolenjskem. Glavni povzročitelj bolezni je nezdrav življenjski slog in z njim prisotnost dejavnikov tveganja, kot so povišan krvni tlak, zvišan holesterol, sladkorna bolezen, kajenje in prekomerna telesna teža.
Dokazano je, da s spremembo življenjskega sloga, lahko preprečimo do:

do 80% koronarne srčne bolezni
do 90 % sladkorne bolezni tipa 2
in več kot tretjino vseh primerov raka!

Vabimo vas, da se v sredo 16. 1. 2019 ob 17.30 udeležite delavnice PROMOCIJA ZDRAVJA (ponovitev tudi četrtek, 17. 1. 2019 ob 17.30) in
v sredo 23. 1. 2019 ob 17.30 udeležite delavnice DEJAVNIKI TVEGANJA (ponovitev tudi četrtek, 24. 1. 2019 ob 17.30).

Veselimo se srečanja z vami.
Petra Žagar, dipl. med. sestra

Potovanje po Kazahstanu
2019-01-18 09:00
Orto klub organizira potopisno predavanje Mete Uhan z naslovom Potovanje po Kazahstanu.
Brezplačna udeležba

Potovanje v likovni svet 6
2019-01-18 16:15 - 17:30
V petek, 18. januarja 2019 začnemo z likovno delavnico za otroke Potovanje v likovni svet 6.
Vse informacije o prijavi na 12 srečanj najdete v priloženi datoteki: 2019 – Potovanje v likovni svet – letak – Šentjernej
Urnik delavnice: 16.15-17.30
Lokacija: KC Primoža Trubarja Šentjernej.
Prijave: oi.novo.mesto@jskd.si

Dejavniki tveganja
2019-01-23 17:30, 2019-01-24 17:30

I ♡ Njofra
2019-01-23 19:30
Avtor: Milan Grgić
Produkcija: Mestno gledališče Ptuj
Komedija
Režija: Samo M. Strelec
Igrata: Gojmir Lešnjak – Gojc, Vlado Novak
Osemdeseta leta prejšnjega stoletja. V socialističnem bloku živita mož in žena. In njuna hči. On naturaliziran Mariborčan, in ona Ljubljančanka z meščanskim, intelektualnim pedigrejem.. Hči zbeži od doma – ker se gre poročit! In to skrivaj! Ne da bi vprašala ata, če dovoli! Nezaslišano. Mama za to seveda ve, a se dela, kakor da ne ve nič. In drži hčerki »štango«. Ko ata ugotovi še to, da žena ščiti hčerko, znori. Dvigne »auf« Ljudsko milico in se odloči, da bo šel do konca: Tale Njofra že ne bo njegov zet! Preprečil bo poroko, ugrabil bo hčer nazaj… Zapleteno? Počakajte, da vidite razplet!
🎫 Cena: 15 € /13,5 € (dijaki, študenti in upokojenci)

O starizmu
2019-01-25 09:00
Orto klub vljudno vabi na predavanje ambasadorke učenja Elizabete Vardijan, ki bo predavala na temo starizma.
Brezplačna udeležba.

Glasbeno popotovanje po svetu
2019-01-25 19:30
Na letošnjem koncertu v Šentjerneju se bo Novomeški simfonični orkester predstavil s posebno bogato zastavljenim programom.
Ob začetku koncerta bodo zazvenele znamenite fanfare z naslovom »Tako je govoril Zaratustra« nemškega skladatelja Richarda Straussa. Iz področja latinske Amerike bodo izvajali popularni »Danzon no 2«, mehiškega skladatelja Artura Marqueza, ki je že stalnica programov vseh vidnejših svetovnih simfoničnih orkestrov.
Kot solista se bosta v nadaljevanju programa predstavila odlična vokalistka Ana Čop in izjemno nadarjeni mladi oboist Tevž Kupljenik. Seveda se bomo novomeški simfoniki tudi tokrat podali v vode filmske glasbe ter domačih in tujih ljudskih izročil.
🎫 Cena vstopnice: 5 €

Prodaja mesečnih vozovnic
2019-01-30 13:00 - 16:00
Prodajno mesto Šentjernej, kulturni center Primoža Trubarja:

sreda, 30. 1. 2019: 13.00h – 16.00h

Prodaja subvencioniranih vozovnic se izvaja na prodajnem mestu na avtobusni postaji v Brežicah ter enkrat ali dvakrat mesečno na prodajnem mestu v Šentjerneju v kulturnem centru Primoža Trubarja.

Vloga 1. vratnega vretenca - atlas - za naše zdravje
2019-02-01 09:00
Predavanje Stanislava Žagarja z naslovom: VLOGA 1. VRATNEGA VRETENCA – ATLAS – ZA NAŠE ZDRAVJE
Brezplačna udeležba.

Koncert vokalne skupine Gorjanski spev
2019-02-02 19:00
Vokalna skupina Gorjanski spev deluje od leta 2011. Trenutno šteje 10 članov iz več občin. Umetniški vodja skupine je Milan Pavlič. Vsako leto pripravijo svoj koncert.
Letos bo koncert obarvan s slovenskimi skladbami. Pripravili so sklop ljudskih, narodnih, zabavnih in Slakovih pesmi.
V goste prihaja tudi Pevska skupina Vokalnih 5!
Zagotovite si svoje vstopnice na blagajni KCPT. 🎫
Vljudno vabljeni!

Občni zbor Društva vinogradnikov Šentjernej
2019-02-03 09:00
Za člane društva.

Andrej Bučar - arhitekturna razstava
2019-02-04 18:00
Osnovna šola Šentjernej, v okviru projekta Včasih naši učenci, danes umetniki, vabi na otvoritev razstave ob kulturnem prazniku. Tokrat se bo z arhitekturnimi deli predstavil domači arhitekt Andrej Bučar. Na razstavi bo izpostavil magistrsko nalogo z naslovom Prenova hipodroma v Šentjerneju, projekt Prizidek in prenova gasilskega doma PGE Krško ter več drugih arhitekturnih projektov, ki jih je izdelal tekom študija ter na začetku poklicne poti.

Vabljeni na odprtje in na ogled razstave, ki bo na voljo do 11. marca.

Življenja otipljiva prispodoba
2019-02-06 19:00
Občina Šentjernej in OŠ Šentjernej vabita na osrednjo občinsko proslavo pred kulturnim praznikom ŽIVLJENJA OTIPLJIVA PRISPODOBA.
Letošnja osrednja občinska prireditev ob kulturnem prazniku je konglomerat poezije, glasbe in plesa… vezivo, ki lepi te komponente umetnosti skupaj, pa je življenje samo. V njej se bodo mladi ustvarjalci z OŠ Šentjernej in Podružnice Orehovica skupaj s svojimi mentorji in gosti poklonili 100-letnici baleta na Slovenskem ter spominu na vse štiri pesnike, ki so zaznamovali slovenski literarni prostor s pesniško zbirko PESMI ŠTIRIH, zadnji med njimi, Ciril Zlobec, je preminil lansko leto. Slavnostna govornica na prireditvi bo slovenska pisateljica Mirana Likar Bajželj.
Na voljo so brezplačne vstopnice.

Zeleni škrat Ariel
2019-02-11 17:30
Glasbeno gledališče Melite Osojnik
Lutkovna predstava
Režija in scenarij: Melita Osojnik
Scenografija, lutke: Gabrijela Bodlaj, Melita Osojnik
Glasba: Blaž Jurjevčič / Besedila pesmic: Neža Maurer
Izvaja: Melita Osojnik
Zabavna glasbeno-animacijska predstava z mnogo humorja in animacije, kjer so otroci del predstave in ne le gledalci. Skupaj bomo iskali zelenega škrata Ariela, ki kuje srečo in zaklad za otroke, se nasmejali porednim čevljem, ki so jo kar sami mahnili na sprehod, pa seveda tudi malo čarali in skupaj z malim čarovnikom pričarali izgubljeno pesmico. Na koncu bomo našli škrata Ariela, ki nam bo povedal, kje se skrivata sreča in zaklad.
Primerno: 3+
Trajanje: 35 min
🎫 Cena vstopnice: 4 €
OTROŠKI ABONMA IN IZVEN

Prekleti kadilci
2019-02-13 19:30
GLEDALIŠKI KONCERT
Po satiričnem eseju Svetlane Makarovič
Avtorji priredbe so ustvarjalci uprizoritve; idejna zasnova Tin Grabnar in Brina Klampfer
Produkcija: SNG Drama Ljubljana
Režija: Tin Grabnar
Igrajo:
Nina Valič (Kadilka, Protikadilka, vokal, flavta)
Pia Zemljič (Kadilka, Protikadilka,vokal, pianino)
Janez Škof (Kadilec, Protikadilec, vokal, harmonika)
Aljaž Jovanović (Kadilec, Protikadilec, vokal, kitara, pianino)
Uprizoritev je označena kot gledališki koncert, ker se na eni strani spogleduje s koncertno formo in na drugi ohranja tipično gledališke elemente. Glasba prehaja v gledališke prizore in obratno. Pri tem pa se razmišljanje o kajenju in kadilski problematiki sprevrže v razmišljanje o nestrpnosti, ki se pojavlja v naši družbi. Na humoren, oster in iskren način, kot zna v svojih delih zadeti le Svetlana Makarovič, se gledalec sprehodi skozi zgodovino kadilskega sveta in se nehote spusti v refleksijo ene in druge strani. Zakaj smo nestrpni do kadilcev? Zakaj nestrpnosti v kakršni koli obliki sploh dovolimo bivati v našem družbenem prostoru? Ali bomo dovolili, da taka negativna občutja preplavijo našo družbo? Uprizoritev, ki ne pusti hladnega prav nobenega gledalca.
🎫 Cena: 15 € /13,5 € (dijaki, študenti in upokojenci)
GLEDALIŠKI ABONMA IN IZVEN

Kaj je komu sreča...
2019-02-15 09:00
Vabljeni na predstavitev Neži But z naslovom KAJ JE KOMU SREČA…
Brezplačna udeležba

Zabavajmo se v ritmih pop glasbe in zumbe
2019-02-18 10:00 - 12:00, 2019-02-19 10:00 - 12:00
Prvi in drugi dan zimskih šolskih počitnic bo v KC Primoža Trubarja v Šentjerneju velika plesna zabava. Zagotavljamo, da boste uživali tudi otroci, ki ne obožujete plesa. Glasba ne bo prišla le do vaših ušes. Noge, roke, glava … vse bo migalo v ritmih pop glasbe in zumbe. V razgiban, zabaven svet plesa vas bo popeljala Klara Magič Luneai. Naučili se boste enostavnih plesnih koreografij. Predznanje plesnih korakov ni potrebno. Oblečeni pa le bodite v udobna športna oblačila, da se boste sproščeno pomikali in vrteli sem ter tja.
O mentorici: Klara Magič Luneai je bila rojena v Novem mestu. Ples jo spremlja že od malih nog, v Srednji glasbeni in baletni šoli v Ljubljani jo je pot zanesla v balet, veselje jo je gnalo tudi z igranjem violine, klavirja in tolkal (ksilofon, metalofon). Na akademiji za multimedije (IAM) se je kreativno podkovala in z zaključkom študija pridobila poklic ing. multimedijev. Specializirala je fotografijo, ob delu pa se izurila tudi v video montaži. Sodelovala je na različnih natečajih in skupinskih razstavah v tujini, za katere je bila tudi nagrajena. Je ustanoviteljica društva za razvijanje kreativnega gibanja Arabeska, katerega poslanstvo je spodbujanje kreativne izraznosti na področju plesa, športa in umetnosti. Društvo deluje v javnem interesu in je čedalje bolj uspešno na svojem področju. V društvu prostovoljno deli svoje znanje na zanimivih kreativnih delavnicah s poučevanjem plesa (sodobni ples in balet), akrobatike z elementi ritmične gimnastike, Yogo, otroške plese in vedno zabavno fitness Zumbo. Redno se izobražuje in pravi, da jo ples osrečuje. Obožujejo pa jo tudi otroci, ki radi plešejo in komaj čakajo na plesne urice.
Brezplačna udeležba za osnovnošolske otroke, obvezna športna oblačila in predhodna prijava: oi.novo.mesto@jskd.si

Ura pravljic in ustvarjalna delavnica
2019-02-20 16:00
Knjižnica Šentjernej pripravlja URO PRAVLJIC IN USTVARJALNO DELAVNICO.
Brezplačna udeležba.

Križarjenje po zahodnem Sredozemlju
2019-02-22 09:00
Vabljeni na potopisno predavanje Andreje Grom: KRIŽARJENJE PO ZAHODNEM SREDOZEMLJU.
Brezplačna udeležba.

Menopavza
2019-02-24 20:00
Broadwayska uspešnica v udarni slovenski izvedbi: Helena Blagne, Urška Vučak Markež, Zvezdana Mlakar in Salomé! Nova glasbena komedija, ki že navdušuje občinstvo!
Edina Menopavza, ki jo imajo moški radi!
Hitro do vstopnic: https://goo.gl/sFRNBJ
GROZNO HECNA IN STRAŠNO ZABAVNA! Svetovna gledališka uspešnica, ki že 17 let po vsem svetu polni dvorano za dvorano! Zgodba o štirih unikatnih ženskah v “fantastičnih” letih!
**********************
Dame se srečajo na razprodaji damskega perila. Nič nimajo skupnega, razen čipkastega nedrčka IN: izgube spomina, navalov vročice, nočnega potenja, apetita, ne dovolj seksa, preveč seksa in … saj veste, nje!
Nova glasbena komedija o dramatičnosti menopavze se dogaja ob velikih hitih iz 70-ih, 80-ih in 90-ih; ti vas bodo dvignili plešoče iz sedežev, dvorano pa bodo preplavili vzkliki navdušenja in ploskanje.
Pridružite se sestrski druščini! Zabavna je, polna samoironije in do konca sproščena, ne glede na to, kako podivjani so hormoni.
Edina menopavza, ki jo imajo moški radi; v njej gospodje prepoznajo svoje žene, mame, sestra, prijateljice… mladini pa bo naenkrat vse bolj jasno glede mam in babic.
“VAM REČEMO, ZA ZJOKAT SMEŠNO!”
Avtor: Po knjižni uspešnici Jeanie Linders
Prevod: Desa Muck
Režija: Nina Kleflin
Predstava je nastala v sodelovanju z GFOUR production.
Več o predstavi:
🎫 Cena vstopnice: 25 € / 23 € (balkon)

Prodaja mesečnih vozovnic
2019-02-27 13:00 - 16:00
Prodajno mesto Šentjernej, kulturni center Primoža Trubarja:

sreda, 27. 2. 2019: 13.00h – 16.00h

Prodaja subvencioniranih vozovnic se izvaja na prodajnem mestu na avtobusni postaji v Brežicah ter enkrat ali dvakrat mesečno na prodajnem mestu v Šentjerneju v kulturnem centru Primoža Trubarja.

Napoleonova otoka Korzika in Elba
2019-03-01 09:00
Orto klub vabi na potopisno in zgodovinsko predstavitev Andreja Zupanca: NAPOLEONOVA OTOKA KORZIKA IN ELBA.
Brezplačna udeležba.

Dan žena
2019-03-08 09:00
Medgeneracijsko sodelovanje z vrtcem Čebelica ob kavici in čaju.
Brezplačna udeležba.

Trip to Las Vegas Show
2019-03-08 20:30
Oto Pestner, Uroš Perić, Omar Naber & Tina Gorenjak vas ob dnevu žena vabijo na poseben večer:
★ TRIP TO LAS VEGAS SHOW ★
Vstopite v oslepljujoč svet bleščečega Las Vegasa!
Elvis Presley. Frank Sinatra. Ray Charles. Louis Armstrong. Dean Martin… Vse nesmrtne glasbene legende v interpretaciji treh virtuoznih slovenskih glasbenikov in pevcev. Oto Pestner, Uroš Perić, Omar Naber. Vse na enem mestu. Za češnjo na torti vas bo po poti greha vodila hudomušna in vsestranska Tina Gorenjak.
Glasba? Smeh? Ganljiva zgodba? Nostalgija? Mogoče estetika ali audiofilija, vrhunski vokali? Kaj vas zares gane? Radi prepevate, ste zaljubljeni ali želite biti? Hočete samo najboljše? No, tudi če ste zgolj radovedni. Za vas imamo pokrite prav vse kombinacije.
Domov boste odšli prevzeti, žvižgali si boste zimzelene melodije ter fantje razmišljali o praktičnih nasvetih, ki šibijo kolena brhkim dekletom – dekleta pa o moških strategijah osvajanja, komu dati svoje srce in komu se le iz srca nasmejati ob prikupnem poizkusu. Ekipa showa Trip To Las Vegas vam bo zagotovo pričarala občutke, ki bodo trajali, tudi ko bo showa že zdavnaj konec. Želeli boste še.
★ SPLET: http://www.triptolasvegasshow.si
★ FB: https://www.facebook.com/TripToLasVegasShow
– – – – – – – – – – – –
🎫 Vstopnice na voljo na blagajni KC Primoža Trubarja in na Eventimu.
Cena: 19 € / 23 € (na dan dogodka)
